**Синтаксис**

**1.** Напишете .php програма, с която да отпечатвате вашето име и

възраст в подходяща форма/текст.

*За да се изписва информацията коректно на български, в случай, че сървъра ви не е конфигуриран коректно, трябва да добавите header('Content-Type: text/html; charset=utf-8')*.

**2.** Отпечатайте в браузъра адреса си.

**Променливи**

**1.** Декларирайте променливи от 4-те основни типа:

* цяло число(integer),
* дробно число(double/float),
* низ(string)
* булев(boolean).

С помощта на функцията gettype() отпечатайте типа на всяка променлива.

**2.** \* Нека $a = 5, а $b = 10 – отпечатайте стойностите на а и b. Разменете стойностите на двете променливи и ги отпечатайте отново.

**Забележка:** *Резултатът от вашата програма трябва да бъде такъв, че ако приложим var\_dump() на двете променливи - $a да е със стойност 10, $b - със стойност 5.*

**Input Output**

5, 10 a = 5, b = 10 a = 10, b = 5

8, 25 a = 8, b = 25 a = 25, b = 8

17, 3 a = 17, b = 3 a = 3, b = 17

Променливи и оператори

1. Отпечатайте името и любимото си занимание с PHP. Предварително запазете името и любимото си занимание в променливи.

2. Със същия код отпечатайте името и любимото занимание на Ваш

приятел.

3. Отпечатайте с PHP.

I've gone to the store.

“The harder’s the life, the sweeter’s the song.”

4. Трябва да изпратите следното писмо до х потребители. Х е число значително по-голямо от 1.

Hi, username! You`ve been approved to take part in the course 1 as a lecturer. The course 1 will last for two days.

- Потребителите са разделени в 3 групи –

student, lecturer, assistant.

- Курсовете са 3 вида.

Всеки участник е ангажиран в курса различно време. Помислете кои части от текста трябва да бъдат променливи, които да присвояват различна стойност, за да може основната част от текста да бъде преизползвана.

5. Отпечатайте текста три пъти за трите типа участника в мероприятието, присвоявайки различна стойност на променливите и използвайки един и същи основен текст.

**Задачи с изчисления**

1. Опишете с PHP програма за изчисляване на периметъра и лицето на различни геометрични форми – изпробвайте с три различни стойности на променливите.

**Input Output**

Rectangle, a=10, b = 20 S = 200

Square, a = 15 S = 225

Triangle, a = 10, ha = 15 S = 75

Circle, r = 15 S = 706.5

Помислете колко и какви променливи ще е необходимо да декларирате.

**Генериране на html**

1. Отпечатайте с рнр таблица с две колони. На първия ред трябва да има информация за име, втория ред - телефонен номер, трети – възраст, четвърти – адрес. Фона на първата колона нека да бъде сив.

2. Отпечатайте като таблица решенията на предишната задача 1 от част **Задачи с изчисления** , като в първата колона поставите променливите и техните стойности, във втората колона получената площ. Разграничете данните от първата и втората колона чрез различен цвят на текста.

3. Отпечатайте като неномериран списък формулите за изчисление на различните фигури, като всяка формула да бъде в различен цвят.

**Готови РНР функции**

1. Изчислете лицето на кръг с пълната стойност на числото пи и закръглете резултата до първия знак след десетичната запетая. Използвайте – round().

2. Отпечатайте датата и текущия час в нашия часови пояс. Отпечатайте текущата дата и час в Сидни, Австралия.

3. Отпечатайте случайно число в интервала от -100 до 100, използвайки готова РНР функция.

4. Отпечатайте съботите и неделите през месец януари 2017

5. Напишете програма, която изчислява и отпечатва по координатите на три точки в равнината, площта на триъгълник. Изпробвайте програмата с три стойности на променливите. Задайте като стойности десетични дроби и закръглете резултата до цяло число. Използвайте - http://www.mathopenref.com/coordtrianglearea.html