# Домашно: PHP OOP - наследяване

1. Да се направи ООП модел на училищен софтуер, управляващ потока от информация, свързан с успеваемостта на ученици и учители. Приложението ще дава информация за успех по предмети, ученици и учители.

В училището има класове от ученици. Всеки клас има множество от учители. Всеки учител преподава множество от предмети. Учениците имат име, телефон, уникален номер в класа и среден успех. Класовете имат уникално име.

Учителите имат име, телефон, завършена специалност.

Предметите имат име, брой на часове и брой оценки за срок.

Както учителите, така и учениците са хора.

Създайте нужните класове като включите поне по 2 метода за всеки клас.

Използвайте наследяване по подходящ начин.

1. Направете ООП дизайн на социална мрежа /тип Facebook/. Наблегнете на проектирането на възможностите на потребителите в това приложение. Какви видове потребители има? Какви са общите за всички потребители свойства и методи? Какви са специфичните за отделните видове свойства и методи?

Използвайте класове и наследяване по подходящ начин и разпределете свойствата и методите оптимално.